युवाओं ने कहा कि हमें तो जानकारी थी कि पकिस्तान के बनने में गाँधी का योगदान है, साथ ही यह भी कि गाँधी पाकिस्तान परस्त और मुस्लिम परस्त थे इसीलिए गोडसे ने उनकी हत्या की | पर जब फिल्म देखी तब पता चला कि पाकिस्तान की बात तो हिन्दू महासभा ने पहले उठाया फिर मुस्लिम लीग ने | जवाब देते हुए शिक्षक शिवदानी मंडल कहा कि गाँधी को हिन्दू और मुसलमान के रूप में नहीं देखा जाना चाहिए बल्कि एक धार्मिक मानव के रूप में देखा जाना चाहिए | वे “वसुधैव कुटुम्बकम” में विश्वास रखते थे | पाकिस्तानी उनके लिए कोई अलग नहीं था | इसलिए आजादी के बाद भी वे दोनों देश की एकता की बात सोचते थे | आगे बात को बढ़ाते हुए राहुल ने कहा कि गाँधी को छोटा करने का मतलब होता है उनके “सर्वधर्म समभाव” और “वसुधैव कुटुम्बकम” के विचार को कमजोर करना | गाँधी, आंबेडकर ने जिस विविधतापूर्ण देश को जाना समझा और एक सूत्र में पिरोया उस धागे को कमजोर करने की कोशिश कुछ लोग कर रहे हैं | इसे रोकना है |